
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 173 

5 Σεπτεμβρίου 2012 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

Πράξη 30 της 31.8.2012 

Τροποποίηση της 7/2011 Π.Υ.Σ. «Σύσταση Επιτροπής 
Πληροφορικής και Επικοινωνιών» (Α' 102). Μετονομασία 
της Επιτροπής σε «Επιτροπή Συντονισμού της 
Ηλεκτρονικής Διακυβέρνησης». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις των άρθρων 15 παρ. 2, 25 παρ. 1 και 90 
του π.δ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά όργανα» (Α' 98). 

2. Την 7/2011 Π.Υ.Σ. «Σύσταση Επιτροπής Πληροφο¬ 
ρικής και Επικοινωνιών» (Α' 102), όπως τροποποιήθηκε 
με τις Π.Υ.Σ. 15/2011 (Α' 155), 29/2011 (Α' 190) και 16/2012 
(Α' 126). 

3. Την ανάγκη να αξιοποιηθούν άμεσα και πληρέστερα 
οι Τεχνολογίες Πληροφορικής και Επικοινωνιών (ΤΠΕ), 
προκειμένου να επιτευχθούν οι καθορισθέντες στόχοι 
της Διοικητικής Μεταρρύθμισης και της Ηλεκτρονικής 
Διακυβέρνησης. 

4. Το γεγονός ότι από την παρούσα πράξη δεν προκα- 
λείται δαπάνη σε βάρος του κρατικού προϋπολογισμού. 

5. Την πρόταση του Πρωθυπουργού, αποφασίζουμε: 

Τροποποιούμε την 7/2011 Π.Υ.Σ. «Σύσταση Επιτροπής 

Πληροφορικής και Επικοινωνιών» (Α' 102), όπως ισχύει, 
ως ακολούθως: 

Άρθρο 1 

Το άρθρο 1 αυτής αντικαθίσταται ως εξής: 

«1. Η Επιτροπή Πληροφορικής και Επικοινωνιών μετο¬ 
νομάζεται σε Επιτροπή Συντονισμού της Ηλεκτρονικής 
Διακυβέρνησης. Όπου στις διατάξεις της Π.Υ.Σ. 7/2011, 
όπως τροποποιήθηκε μεταγενέστερα και ισχύει, ανα- 
φέρεται η Επιτροπή Πληροφορικής και Επικοινωνιών ή 
απλώς η Επιτροπή, νοείται εφεξής η Επιτροπή Συντο¬ 
νισμού της Ηλεκτρονικής Διακυβέρνησης. 

2. Σκοπός της, ως άνω Επιτροπής, είναι ο καθορισμός 
της στρατηγικής της ανάπτυξης, καθώς και των επιμέ- 
ρους δράσεων της Ηλεκτρονικής Διακυβέρνησης σε 


εθνικό επίπεδο και ιδίως σε ό,τι αφορά στη λειτουργία 
του Δημοσίου Τομέα. 

3. Η Επιτροπή υπάγεται απευθείας στον Πρωθυπουρ¬ 
γό». 

Άρθρο 2 

Το άρθρο 2 αυτής αντικαθίσταται ως εξής: 

«1. Στην Επιτροπή μετέχουν ως πρόεδρος ο Υφυ¬ 
πουργός Διοικητικής Μεταρρύθμισης και Ηλεκτρονι¬ 
κής Διακυβέρνησης και ως μέλη: α) Ο Επικεφαλής του 
Γραφείου Στρατηγικού και Ψηφιακού Σχεδιασμού του 
Πρωθυπουργού και β) Ο Γ ενικός Γ ραμματέας του Υπουρ¬ 
γείου Οικονομικών. 

2. Την Επιτροπή συγκαλεί ο Υφυπουργός Διοικητικής 
Μεταρρύθμισης και Ηλεκτρονικής Διακυβέρνησης, ο 
οποίος καθορίζει την ημερομηνία των συνεδριάσεων, 
καθώς και την ημερησία διάταξη αυτών. Μέλη Κυβέρ¬ 
νησης, εφόσον συζητούνται θέματα της αρμοδιότητάς 
τους, μπορεί να προσκαλούνται και να παρίστανται ως 
μέλη της Επιτροπής. Επίσης, στις συνεδριάσεις της 
Επιτροπής μπορεί να προσκαλούνται και να παρίστα- 
νται, Σύμβουλοι του Πρωθυπουργού και των Υπουργών 
και υπηρεσιακοί παράγοντες, καθώς και εμπειρογνώ¬ 
μονες για θέματα της ειδικότητάς τους, ή φορείς του 
δημοσίου ή ευρύτερου δημόσιου τομέα, χωρίς δικαίωμα 
ψήφου.» 

Άρθρο 3 

Στο άρθρο 3 παράγραφο 1 αυτής προστίθενται εδάφια 
ιβ, ιγ, ιδ ως ακολούθως: 

«ιβ. Εκπονεί κάθε μορφής μελέτες σχετικά με το θε¬ 
ματικό αντικείμενο της Πληροφορικής ή/και της Ηλε¬ 
κτρονικής Διακυβέρνησης. 

ιγ. Εισηγείται και υποβάλλει προτάσεις για την τρο¬ 
ποποίηση του πρωτογενούς και δευτερογενούς κανονι¬ 
στικού πλαισίου που αφορά στην ψηφιακή πολιτική και 
στην Ηλεκτρονική Διακυβέρνηση. 

ιδ. Διασφαλίζει την αποτελεσματική οριζόντια συνερ¬ 
γασία μεταξύ των Υπουργείων για όλα τα παραπάνω 
θέματα.» 

Αρθρο 4 

Το άρθρο 6 αυτής αντικαθίσταται ως εξής: 

«Η Επιτροπή δύναται, στο πλαίσιο των ανωτέρω αρ¬ 
μοδιοτήτων της, να αναθέτει σε επιμέρους, κατά την 
κρίση της, φορείς την τεχνική υποστήριξη αυτής.» 

Αρθρο 5 

Κατά τα λοιπά ισχύει η 7/2011 Π.Υ.Σ., όπως είχε τρο¬ 
ποποιηθεί μεταγενέστερα, ως άνω. 


Η παρούσα πράξη να δημοσιευθεί στην Εφημερίδα 
της Κυβερνήσεως. 

Ο ΠΡΩΘΥΠΟΥΡΓΟΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές Αντίγραφο 

Ο Γενικός Γραμματέας της Κυβέρνησης 
ΠΑΝΑΓΙΩΤΗΣ Δ. ΜΠΑΛΤΑΚΟΣ 

